Diari Oficial de la Generalitat Valenciana


Sumari del DOGV 9994, del 27-11-2024 (2024/12104)

ACORD de 26 de novembre de 2024, del Consell, d'autorització de l'increment del límit per a comprometre gasto plurianual amb càrrec del capítol 2 del programa 421D00 “Administració Educativa”, de la Conselleria d'Educació, Cultura, Universitats i Ocupació (VL 09.006/24).
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9994

Data del DOGV
:   27-11-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/12936

CVE
:   JUJO-Y-5797-68532

Data del document
:   26-11-2024

Organisme emissor
:   Conselleria d'Hisenda i Economia

Tipus de document
:   Acord

El pressupost de la Generalitat contempla, en el programa pressupostari 421D00 «Administració Educativa», entre altres, les consignacions de crèdits que permeten dur a terme les actuacions del contracte de publicitat per al Gabinet de Comunicació del Gabinet del Conseller.

La Conselleria d'Educació, Cultura, Universitats i Ocupació iniciarà la tramitació del contracte del servici  d'agència de mitjans per a l'assessorament, subministrament d'informació, planificació, gestió i intermediació en la compra d'espais en mitjans publicitaris i realització d'accions publicitàries per a la promoció de les competències de la citada Conselleria, que pel procediment de tramitació anticipada, tenint en compte que el Decret 81/2024, de 12 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat integra en la Conselleria d'Educació, Cultura, Universitats i Ocupació les competències en matèria cultural.

Per això, tenint en compte el límit actual per a comprometre gasto futur i el ja compromés fins a la data, la Conselleria d'Educació, Cultura, Universitats i Ocupació, d'acord amb el que establix l'article 40 de la Llei 1/2015, de 6 de febrer, d'Hisenda Pública, del Sector Públic Instrumental i de Subvencions, ha proposat un increment del límit quantitatiu per a assumir compromisos de gasto plurianual, en l'anualitat 2025, amb càrrec al capítol 2 del programa 421D00 «Administració Educativa».

En conseqüència, d'acord amb l'article 40.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Hisenda i Economia, el Consell, prèvia deliberació

ACORDA

Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de gasto plurianual per a l'anualitat 2025, amb càrrec del capítol  2 programa 421D00 «Administració Educativa», d'acord amb el següent detall:

|  |  |  |  |
| --- | --- | --- | --- |
| *Exercici* | *Límit actual* | *Increment* | *Límit modificat* |
| 2025 | 2.971.514,00 | 1.046.012,39 | 4.017.526,39 |

  
  

València, 26 de novembre de 2024

Susana Camarero Benítez

Consellera secretària